wickkiey/tamil-wikipedia-chunked huggingface dataset:
# சாசுய் புன்குன்

## சசி புன்குனின் கல்லறைகள்

### திரைப்படம்

இந்த நாட்டுப்புறக் கதை பல முறை திரைப்படமாக்கப்பட்டது:  
- *சசி புன்னு* (1928), ஹர்ஷத்ராய் சாகர்லால் மேத்தாவின் இந்திய அமைதியான படம் ; விட்டல் மற்றும் ஜெபுனிசா நடித்துள்ளனர்.
- *சசி புன்னு* (1932), எஸ். ஆர். ஆப்தே மற்றும் சிமன்லால் லுஹார் ஆகியோரின் இந்திய இந்தி மொழித் திரைப்படம்; ஈடன் பாய் மற்றும் ஹைதர் பாண்டி நடித்துள்ளனர்.
- *சாஸ்ஸி புன்னு* (1965), சாந்தி பிரகாஷ் பக்ஷியின் இந்தியப் பஞ்சாபி மொழித் திரைப்படம். "கிங் ஆப் கவ்வாலி", உஸ்தாத் நுசுரத் பதே அலி கான், கவிஞர் நாஸ் கியால்வியால் எழுதப்பட்ட இவரது மிகவும் பிரபலமான பாடல்களில் ஒன்றான *தும் ஏக் கோரக் தண்டா ஹோவின்* வசனத்தில் சசியைக் குறிப்பிடுகிறார். பாக்கித்தானிய பாடகர்-பாடலாசிரியர் பிலால் சயீத் தனது 12 சால் பாடலில் சசியைக் குறிப்பிடுகிறார்.
# சாசுய் புன்குன்

## சசி புன்குனின் கல்லறைகள்

### இலக்கியம்

*சசுய் புனோ* என்பது இந்திய எழுத்தாளர் ராம் பஞ்வானியால் சிந்தி மொழியில் எழுதப்பட்ட நாடகம்.
# சாசுய் புன்குன்

## மேலும் பார்க்கவும்

- சிந்துவின் கல்லறை ஓவியங்கள்
- திரிலோக் சிங் சித்தார்கர் 1954 இல் சசுய் புன்ஹுனின் அழகிய ஓவியத்தை உருவாக்கினார்.
- *ஸ்ரீ சரித்ரோபாக்கியன்*
# சண்டக்கான் போர்க்கைதிகள் முகாம்

**சண்டக்கான் போர்க்கைதிகள் முகாம்** அல்லது **சண்டக்கான் முகாம்** (ஆங்கிலம்: *Sandakan POW Camp* அல்லது *Sandakan camp*; மலாய்: *Kem Tawanan Perang Sandakan*; இடச்சு மொழி: *Kriegsgefangenenlager Sandakan*) என்பது இரண்டாம் உலகப் போரின் போது மலேசியா சபா மாநிலத்தின் சண்டக்கான் நகரில் சப்பானியர்களால் நிறுவப்பட்ட போர்க் கைதிகள் முகாம் ஆகும்.  
சண்டக்கான் மரண அணிவகுப்புகள் (*Sandakan Death Marches*) எனும் துர்நிகழ்வு, இதே இந்த சண்டக்கான் போர்க்கைதிகள் முகாமில் இருந்து தொடங்கியதால், இந்த இடம் புகழ் பெற்றது. இப்போது இந்தத் தளத்தின் ஒரு பகுதியில் சண்டக்கான் போர்க்கைதிகள் நினைவு பூங்கா (*Sandakan Memorial Park*) உள்ளது.
# சண்டக்கான் போர்க்கைதிகள் முகாம்

## வரலாறு

இரண்டாம் உலகப் போரின் போது பெரிய அளவிலான இராணுவ வெற்றிக்குப் பிறகு, சப்பானிய படைகள் ஏராளமான நேச நாட்டு வீரர்களை போர்க் கைதிகளாகச் சிறை பிடித்தன. இந்தக் கைதிகள் தென்கிழக்கு ஆசியாவில் இருந்த பல்வேறு தடுப்பு முகாம்களுக்கு அனுப்பப்பட்டனர்.  
1942 சூலை மாதம், சண்டக்கானில் இருந்த போர்க் கைதிகள் முகாம்களுக்கு ஏறக்குறைய 1,500 ஆத்திரேலிய படைவீரர்கள் கொண்டு வரப்பட்டனர். அவர்களில் பெரும்பாலோர் சிங்கப்பூரில் இருந்து கொண்டு வரப்பட்டவர்கள். சப்பானிய படையினருக்கு இராணுவ வானூர்தி நிலையம் கட்டும் நோக்கத்திற்காக அவர்கள் அங்கு கொண்டு வரப்பட்டனர்.
# சண்டக்கான் போர்க்கைதிகள் முகாம்

## வரலாறு

### 2,500 போர்க்கைதிகள்

1943-இல், மேலும் 770 பிரித்தானிய போர்க்கைதிகளும்; 500 ஆத்திரேலிய போர்க்கைதிகளும் சண்டக்கான் முகாம்களுக்கு அனுப்பப்பட்டனர். 1943-இன் இறுதியில் ஏறக்குறைய 2,500 போர்க்கைதிகள் அந்த முகாம்களில் தடுத்து வைக்கப்பட்டு இருந்தனர்.  
அக்டோபர் 1944-இல், போரின் இறுதிக் கட்டத்தில் சப்பானியர்கள், நேச நாட்டுப் படைகளின் குண்டுவீச்சுகளில் இருந்து தங்களைத் தற்காத்துக் கொள்ளும் நிலைக்கு தள்ளப்பட்டனர். சண்டக்கான் நகரில் இருந்த வானூர்தி நிலையம் நேச நாட்டுப் படைகளால் தொடர்ந்து கடுமையான குண்டுவீச்சுக்கு உள்ளானதே அதற்கு முக்கியக் காரணியாகும்.
# சண்டக்கான் போர்க்கைதிகள் முகாம்

## வரலாறு

### முதல் அணிவகுப்பு

1945 சனவரி மாதத்தில், நேச நாட்டுப் படைகளின் குண்டுவீச்சுகளினால், சப்பானியத் தரப்பினருக்குச் சேதங்கள் மிக அதிகமாக இருந்தன. சண்டக்கான் வானூர்தி ஓடுபாதையைச் சப்பானியர்களால் சரி செய்ய முடியவில்லை. 1945 சனவரி 10-ஆம் தேதி, வானூர்தி ஓடுதளத்தின் பணிகள் முற்றிலும் நிறுத்தப்பட்டன. அதே மாதத்தில், ஏறக்குறைய 455 கைதிகள் கொண்ட ஒரு குழு சப்பானியர்களால் கட்டாய அணிவகுப்புக்கு உட்படுத்தப்பட்டது.  
1945 மே மாதம் இறுதியில், சண்டக்கான் போர்க்கைதிகள் முகாமை மூடுவதற்கு சப்பானியர்கள் முடிவு செய்தனர். 1945 மே மாதம் 17-ஆம் தேதி, தக்காகுவா தக்குவோ (*Takakuwa Takuo*) என்பவர் முகாமின் தலைமைப் பொறுப்பை ஏற்றுக் கொண்டார்.  
சண்டக்கான் போர்க்கைதிகள் முகாமில் விடப்பட்ட போர்க்கைதிகள் எவரும் உயிர் பிழைக்கவில்லை. இரானாவுக்கு அணிவகுத்துச் செல்ல உத்தரவிடப்பட்ட போர்க்கைதிகளில் ஆறு பேர் மட்டுமே உயிர்பிழைத்தனர். இந்தச் உசண்டக்கான் மரண அணிவகுப்பில் 2,434 நேச நாட்டு வீரர்கள் உயிர் இழந்தனர்.
# சண்டக்கான் போர்க்கைதிகள் முகாம்

## சப்பானிய படைத் தலைவர்கள்

ஒரு நினைவுச் சின்னம்]]
# சண்டக்கான் போர்க்கைதிகள் முகாம்

## சப்பானிய படைத் தலைவர்கள்

### சுசுமி ஒசிசிமா

சப்பானிய ஆக்கிரமிப்பின் போது, சண்டக்கான் போர்க்கைதிகள் முகாமின் நிர்வாகத் தலைவராகப் பொறுப்பு வகித்தவர் சுசுமி ஒசிசிமா (*Susumi Hoshijima*). அவர் சப்பானிய இராணுவத்தில் பொறியாளராகச் சேவை செய்தவர்.
# சண்டக்கான் போர்க்கைதிகள் முகாம்

## சப்பானிய படைத் தலைவர்கள்

### நேர்மையற்ற மனிதர்

சண்டக்கான் வானூர்தி நிலையத்தை நிறுவும் பணி இவரிடம் ஒப்படைக்கப்பட்டது. போரின் முடிவில் அவர் ஒரு கேப்டனாக பதவி உயர்வு பெற்றார். புதிதாக வந்த போர்க் கைதிகளுக்கு இவர் ஒரு கொடுமைக்காரராகவும், நேர்மையற்ற மனிதராகவும் விளங்கினார் என்று அறியப்படுகிறது.  
ஏப்ரல் 1943-இல் அவர் புதிதாக வந்த போர்க் கைதிகளிடம் கூறியது:
# சண்டக்கான் போர்க்கைதிகள் முகாம்

## சப்பானிய படைத் தலைவர்கள்

### தக்காகுவா தக்குவோ

மே 1945-இல், சப்பானிய இராணுவத் தலைமையகம், சண்டக்கான் போர்க் கைதிகள் முகாமைக் கைவிட உத்தரவிட்டது. 1945 மே 17-ஆம் தேதி, கேப்டன் தக்காகுவா தக்குவோ மற்றும் சுசுமி ஒசிசிமா ஆகியோர் போர்க் கைதிகளின் மரண அணிவகுப்பிற்குப் பொறுப்பு வகித்தனர்.[2]  
போர் முடிந்த பின்னர் சுசுமி ஒசிசிமா (*Susumi Hoshijima*) மற்றும் தக்காகுவா தக்குவோ (*Takakuwa Takuo*) இருவரும் லபுவான் போர்க் குற்ற விசாரணைக்கு (*Labuan War Crimes Trials*) கொண்டு வரப்பட்டனர். அங்கு அவர்கள் குற்றவாளிகள் எனக் கண்டு அறியப்பட்டனர். 1946 ஏப்ரல் 6-ஆம் தேதி பப்புவா நியூ கினி (*Papua New Guinea*), ரபாவுல் (*Rabaul*) நகரில் மரண தண்டனை விதிக்கப்பட்டு தூக்கிலிடப்பட்டனர்.
# ஹென்னி பென்னி

"**ஹென்னி பென்னி**" ("*Henny Penny*") ஒரு ஐரோப்பிய நாட்டுப்புறக் கதையாகும். இது உலகம் அழியப் போகிறது என்று நம்பும் கோழியைப் பற்றிய ஒரு திரட்டுக் கதை வடிவில் அமைந்துள்ளது. "வானம் கீழே விழப்போகிறது" என்ற சொற்றொடர், கதையின் முக்கிய அம்சம். இச்சொற்றொடர், "பேரழிவு உடனடியாக நிகழப்போகிறது" என்ற மனப்பிராந்தியான, அல்லது தவறான நம்பிக்கையைச் சுட்டிக்காட்டும் பொதுவான மொழியாக ஆங்கிலத்தில் வழக்கத்திலுள்ளது. இதனையொத்தப் பல கதைகள் 25 நூற்றாண்டுகளுக்கும் முன்பிருந்தே சொல்லப்பட்டு வருகின்றன மேலும் பல்வேறு ஊடகங்களில் தொடர்ந்து "ஹென்னி பென்னி" என்பது குறிப்பிடப்பட்டு வருகிறது.
# ஹென்னி பென்னி

## கதையும் அதன் பெயரும்

இக் கதை, ஆர்னே-தாம்சன்-உதர் வகை 20C என பட்டியலிடப்பட்டுள்ளது. இதில் சித்தப்பிரமையையும் மற்றும் வெகுஜன வெறியையும் வெளிச்சம் போட்டுக் காட்டும் பன்னாட்டு நாட்டுப்புறக் கதைகள் இடம்பெற்றுள்ளன. இக் கதையின் பல மேற்கத்தியப் பதிப்புகள் உள்ளன. அவற்றில் மிகவும் பிரபலமானது, தன் தலையில் ஒரு காய் விழுந்தபோது, வானமே கீழே விழுவதாக நம்பும் கோழிக்குஞ்சைப் பற்றியது. அக் குஞ்சு இது குறித்து அரசனிடம் முறையிடச் செல்லும் பயணத்தின்போது பல விலங்குகளைச் (பெரும்பாலும் கோழிகள்) சந்திக்கிறது. இந்த கட்டத்திற்குப் பிறகு, வெவ்வேறான கதைகளாகக் கிளைவிட்டு முடிவுகளும் பல்வேறாகக் கொண்டு கதைகள் வளர்த்தெடுக்கப்பட்டன. இவற்றுள் ஒரு கதையில் அக்குஞ்சையும் அதனுடன் வந்த கோழிகளையும் ஒரு நரி நைச்சியமாகப் பேசித் தன் குகைக்கு அழைத்தவந்து அவற்றையெல்லாம் தின்று விடுகிறது. வேறொரு கதையின் முடிவில் "காக்கி லாக்கி" என்ற கோழி வெகுநாள் நரியிடமிருந்து தப்பி உயிரோடிருந்து அந்தச் சிறு கோழிக்குஞ்சுக்கு நரியைப் பற்றி எச்சரிக்கை செய்கிறது. அதன்மூலம் அக்குஞ்சு தப்பிப் பிழைத்ததாக சொல்லப்படுகிறது. மற்றொரு கதையில் அனைத்துமே நரியிடமிருந்து தப்பி இறுதியாக அரசரிடம் பேசுவதாக அமைகிறது.  
காலங்காலமாக, வழிவழியாக வழங்கப்பட்டு வந்தததால் இக்கதையில் வரும் கதைப்பாத்திரங்களின் பெயர்கள் ஓசை நயத்துடன் இடம்பெறலாயின: "சிக்கன் லிக்கன்" அல்லது சிக்கன் லிட்டில்", "ஹென்னி பென்னி" அல்லது "ஹென்னி லென்", "காக்கி லாக்கி", "டக்கி லக்கி", அல்லது "டக்கி டாடில்ஸ்", "டிராக்கி லாக்கி", "கூசி லூசி" அல்லது "கூசி பூசி", "கேண்டர் லேண்டர்", "டர்க்கி லர்க்கி", "பாக்சி லாக்சி" அல்லது "பாக்சி வோக்சி"  
ஐக்கிய அமெரிக்காவில் இக் கதையின் பொதுவான பெயர் "சிக்கன் லிட்டில்". இது 19 ஆம் நூற்றாண்டின் முற்பகுதியில் இருந்து குழந்தைகளுக்கான விளக்கப்பட புத்தகங்களால் சான்றளிக்கப்பட்டது. பிரிட்டன் மற்றும் அதன் பிற முன்னாள் காலனிகளில், இது "ஹென்னி பென்னி" மற்றும் "சிக்கன் லிக்கன்" என்று அறியப்படுகிறது. இதே தலைப்புகளுடன் அமெரிக்காவிலும் வழங்கப்பட்டன.
# ஹென்னி பென்னி

## மரபுத்தொடராகப் பயன்பாடு

"சிக்கன் லிட்டில்" மற்றும் கதையின் முக்கியத் தொடரான "வானம் கீழே வீழ்கிறது" என்பதும் தகுந்த காரணமின்றி பயப்படுபவர்கள், தன்னைச் சுற்றியுள்ளவர்களையும் அச்சத்துக்குள்ளாக்குபவர்களையும் குறிக்கப் பயன்படுத்தப்படுகின்றன.  
காரணமேயில்லாமல் பேராபத்து வரப்போவதாக முன்கூட்டியே எச்சரிப்பவர்களைச் சுட்டிக்காட்டுவதற்கு "சிக்கன் லிட்டில்" என்ற பெயர் பயன்படுத்தப்பட்டது முதன்முதலாக 1895 இல் "மெரியம் வெப்ஸ்டர் அகராதி"யில் பதிவு செய்யப்பட்டது. எனினும் இதற்கு முன்னரே இதன் மரபுத்தொடர் பயன்பாடு துவங்கிவிட்டது. 1840 இல் சந்த்லேரின் சித்திரக் கதை வெளியீட்டைத் தொடர்ந்து இவற்றின் மரபுத்தொடர் பயன்பாடு பதிவு செய்யப்பட்டுள்ளது.. 1842 இல் எயிட்டி அரசைப் பற்றி ஒரு இதழில் வெளியானக் கட்டுரை ஒன்றில் "சிக்கன் லிட்டில்" காணப்படுகிறது. 1844 ஆம் ஆண்டு ஜூலை 4, ஐக்கிய அமெரிக்க சுதந்திர நாளன்று பாஸ்டனில் நிகழ்த்தப்பட்ட உரையில் "சிக்கன் லிட்டில்", "வானம் வீழ்கிறது" ஆகிய இரண்டும் பயன்படுத்தப்பட்டுள்ளன. .
# முத்தம்பாளையம்

**முத்தம்பாளையம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 232 மீட்டர் உயரத்தில் அமைந்துள்ள முத்தம்பாளையம் பகுதியின் புவியியல் ஆள்கூறுகள், ஆகும். ஈரோடு, காசிபாளையம், அரங்கம்பாளையம், மூலப்பாளையம், மூலப்பட்டறை, முள்ளாம்பரப்பு மற்றும் கஸ்பாபேட்டை ஆகியவை முத்தம்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.  
2011ஆம் ஆண்டு இந்திய மக்கள் தொகை கணக்கெடுப்பின் அடிப்படையில், முத்தம்பாளையம் பகுதியின் மொத்த மக்கள் தொகை 1,809 ஆகும்.  
ஈரோடு மாவட்டத்தில் குளத்துப்பண்ணை மற்றும் அசோகபுரி ஆகிய பகுதிகளில் ஆக்கிரமிப்பு இடங்களில் குடியிருந்தோர்களுக்கு மாற்று ஏற்பாடுகளாக, முத்தம்பாளையத்தில், தமிழ்நாடு அரசால், ரூ.21.27 கோடியில் 256 வீடுகள் கொண்ட அடுக்குமாடிக் குடியிருப்புகள் கட்டப்பட்டு கொடுக்கப்பட்டுள்ளன.  
இங்கு அமைந்துள்ள முத்தம்பாளையம் மாரியம்மன் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.  
முத்தம்பாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# திரிபுரா மாநிலத்தின் இசை

திரிபுரா மாநிலத்தின் இசை என்பது இந்தியாவின் பல்வேறு வகையான நாட்டுப்புற இசையை உருவாக்கிய மாநிலமாகும். திரிபுரா இந்தியாவின் மூன்றாவது சிறிய மாநிலமாகும். இம்மாநிலத்தின் தலைநகரம் அகர்தலாவில் உள்ளது . திரிபுராவில் 19 வெவ்வேறு பழங்குடி சமூகங்கள் மற்றும் பெங்காலி மற்றும் மணிப்பூரி சமூகங்களுடன் கலந்து காணப்படுகிறது. ஒவ்வொரு பழங்குடி சமூகங்கள் பின்பற்றும் கலாச்சாரம் மற்றும் பாரம்பரியத்தின் கலவையாக திரிபுராவின் கலாச்சாரம் மற்றும் பண்பாடு காணப்படுகிறது. இதன் பங்களிப்பு காரணமாக இங்கு வளமான கலாச்சாரம் மற்றும் பாரம்பரியமாக உள்ளன. இங்குள்ள பழங்குடி மக்கள் ஒவ்வொருவரும் தனித்துவமான நடனம் மற்றும் இசையைக் கொண்டுள்ளனர், அவை முக்கியமாக நாட்டுப்புற இயல்போடு இணைந்த நாட்டுப்புற பாடல்கள் மற்றும் நடனங்கள் போன்ற முறைகளில் திருமணம், மதம் மற்றும் பிற பண்டிகைகள் போன்ற சந்தர்ப்பங்களில் நிகழ்த்தப்படுகின்றன.  
ஹேமந்த ஜமாத்தியா என்ற இசைக்கலைஞர் 1979 ஆம் ஆண்டு தொடங்கி, பிரிவினைவாத திரிபுரா தேசிய தொண்டர்களின் இசைப் பிரதிநிதியாக ஆனபோது பெரும் புகழ் பெற்றார். பின்னர் அவர் சரணடைந்து இயல்பு வாழ்க்கைக்கு திரும்பினார், திரிபுரி மக்களின் நாட்டுப்புற இசைக்காக தன்னை அர்ப்பணித்தார். திரிபுரி மொழியில் நாட்டுப்புற மற்றும் நவீன இசைக்கு அவர் ஆற்றிய பங்களிப்பைப் பாராட்டி, இந்திய அரசின் சங்கீத நாடக அகாடமியால் இசைத் துறையில் அவருக்கு மிக உயர்ந்த விருது வழங்கப்பட்டது.
# திரிபுரா மாநிலத்தின் இசை

## திரிபுரா நாட்டுப்புற இசை

திரிபுராவின் பழங்குடியினரின் நடனமும் இசையும் முக்கியமாக நாட்டுப்புற இயல்புடையவை. நாட்டுப்புற பாடல்களுடன் சரிந்தா, சோங்பிரெங் மற்றும் சுமை போன்ற இசைக்கருவிகளும் உள்ளன. பல தொன்மங்கள் மற்றும் புராணக் கதைகள் திரிபுரா இசையுடன் இணைக்கப்பட்டுள்ளன, மேலும் இவை அற்புதமான இசைக்கருவிகளுடன் இணைக்கப்பட்டுள்ளன. இங்குள்ள மக்கள் அதன் இசையை இனிமையாக்குவதற்கு மரம் மற்றும் பீப்பாய் வடிவில் ஆட்டின் தோல் சவ்வுகள் இரண்டு முனைகளிலும் மூடப்பட்டிருக்கும் காம் போன்ற இசைக்கருவிகள்,மூங்கிலால் செய்யப்பட்ட சுமுய் (புல்லாங்குழல்) , சரிண்டா, சோங்பிரெங், டாங்டு மற்றும் சிலம்பங்கள் போன்ற பல்வேறு கைவினை இசைக்கருவிகளை திரிபுரியர்கள் பயன்படுத்துகின்றனர்,
# டோலு குனித்தா

**டோலு குனித்தா**( கன்னடம் : **ಡೊಳ್ಳು ಕುಣಿತ**), கர்நாடகாவின் ஒரு பிரபலமான மத்தள இசை நடனமாகும்.
# டோலு குனித்தா

## குழு நடனம்

இது டோலு எனப்படும் ஒரு மத்தளம் போன்ற இசைக்கருவி கொண்டு நிகழ்த்தப்படும் ஒரு குழு நடனமாகும். இதனை பொதுவாக குருபா சமூகத்தைச் சேர்ந்தவர்கள் நிகழ்த்தி வருகின்றனர். இந்த குழுவில் குறைந்தது 10 முதல் 16 நடனக் கலைஞர்கள் இருப்பார்கள், ஒவ்வொருவரும் தாளக் கருவி அணிந்து நடனமாடும்போது வெவ்வேறு தாளங்களை வாசிப்பார்கள். மையத்தில் ஜால்ராக்கள் கொண்டு ஒரு தலைவரால் தாளத் துடிப்பு இயக்கப்படுகிறது. மெதுவான மற்றும் வேகமான தாளங்கள் மாறி மாறி இசைக்கப்படும் பொழுது நடனக்குழு பல்வேறு மாறுபட்ட நடனவடிவத்தை குழுவாக நிகழ்த்துவார்கள். பெரும்பாலும் ஆண்களால் நிகழ்த்தப்பட்டாலும் தற்போது'பெண்களாலும் டோலு குனித்தா நிகழ்த்தப்படுகிறது. இதற்கான ஆடைகள் எளிமையானவை; உடலின் மேல் பகுதி வழக்கமாக வெறுமனே விடப்படும், அதே சமயம் ஒரு கருப்பு தாள் வேட்டியின் மேல் உடலில் கட்டப்படும். 1987 இல் கே.எஸ் ஹரிதாஸ் பட் தலைமையில் ஒரு குழுவினர் சோவியத் ஒன்றியச் சுற்றுப்பயணம் மேற்கொண்டனர். மாஸ்கோ, லெனின்கிராட், வைப்ராக், ஆர்சன்கேல்ச்க், ஸ்கோவ், மர்மேந்ஸ்க், தாஷ்கண்ட் மற்றும் நோவோகிராட் ஆகிய இடங்களில் இவர்கள் இந்த நடனநிகழ்ச்சிகளை நிகழ்த்தினார்கள்.
# டோலு குனித்தா

## தொன்ம கதை பின்னணி

இசை நடனத்தின் தோற்றத்தைப் பற்றிய புராண கதை வாய்வழி பாரம்பரியமாக 'ஹலுமத புராணம்' அல்லது குருபபுராணம் என கருநாடகத்தில் சொல்லப்பட்டு வருகிறது. தொல்லா என்றஅசுரன்/அரக்கன் சிவனை பக்தியுடன் வணங்கி வந்தான். அவன் பக்தியை மெச்சிய சிவன் அவன் முன் தோன்றி வேண்டும் வரத்தை கேள் என்ற போது, அவன் சிவனையே விழுங்க வேண்டும், இல்லையெனில் சாகாமை வேண்டும் என கோருகிறார், சாகாமையை மறுத்த சிவனை அந்த அரக்கன் சிவனை விழுங்கினார். அவன் வயிற்றிக்குள் சென்ற சிவன் பின்னர் பெரிதாக வளர ஆரம்பித்தார். வலி தாங்க முடியாத அசுரன், சிவனை வெளியே வரும்படி கெஞ்சினான். சிவன் அரக்கன் வயிற்றைக் கிழித்து, அவனைக் கொன்றுவிட்டு வெளியே வந்தார். மேலும் சிவன் அந்த அசுரனின் தோலைப் பயன்படுத்தி ஒரு டோல்/மத்தளம் செய்து அதை பக்தர்களான '"ஹாலு குருபாக்கள்'" என்ற கிராமவாசிகளுக்கு வழங்கினார். ஷிமோகாவில் உள்ள குருபா பழங்குடியினர் இன்றும் இந்த பாரம்பரியத்தை பின்பற்றுகிறார்கள்.
# பாவாடரப்பட்டி

**பாவாடரப்பட்டி** (சிலர் **பாவாடப்பட்டி**, *Pavadapatti* எனவும் அழைக்கின்றனர்) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கெலமங்கலம் ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது திம்ஜேப்பள்ளி ஊராட்சிக்கு உட்பட்டது.
# பாவாடரப்பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 45 கிலோமீட்டர் தொலைவிலும், மாநிலத் தலைநகரான சென்னையில் இருந்து 308 கிலோமீட்டர் தொலைவிலும் உள்ளது.
# பாம்பு இளவரசன் (கதை)

**பாம்பு இளவரசன்** என்பது ஒரு இந்திய விசித்திரக் கதை, இது ஃபெரோஷெபூரில் மேஜர் காம்ப்பெல் என்பவரால் சேகரிக்கப்பட்ட ஒரு பஞ்சாபி கதை ஆகும். ஆண்ட்ரூ லாங் அதை *ஆலிவ் தேவதை புத்தகத்தில்* (1907) சேர்த்துள்ளார்.
# பாம்பு இளவரசன் (கதை)

## கதைச் சுருக்கம்

ஒரு ஏழை மூதாட்டி, சாப்பிட எதுவும் இல்லாமல், கடைசியாக ஆற்றில் குளித்து விட்டு மீன்பிடித்து சாப்பிட எண்ணி ஆற்றுக்குச் செல்கிறாள். அவள் ஆற்றில் இருந்து வெளியே வந்தபோது, அவளுடைய மீன்கூடையில் ஒரு விஷ பாம்பு இருப்பதைக் காண்கிறாள். அது அவளைக் கடித்து அவளுடைய துயரத்தை முடிவுக்குக் கொண்டுவரவேண்டும் என்று ஆசைப்பட்டு அதை வீட்டிற்கு எடுத்துச் செல்கிறாள், ஆனால் வீட்டிற்கு சென்று கூடையைத் திறந்தவுடன், பாம்பிற்கு பதில் ஒரு விலையுயர்ந்த நகையை காண்கிறாள், அந்த நகையை எடுத்து சென்று அந்நாட்டு அரசனிடம் விற்றுவிடுகிறாள். அரசனும் அந்த நகையை தன மார்பில் அணிந்து கொள்கிறான். விரைவில், அதை அவர் ராணியைக் காண்பிப்பதற்காக திறந்தபோது, அங்கே நகைக்கு பதிலாக அவர்கள் ஒரு ஆண் குழந்தையைக் காண்கிறார், அவரை ராஜாவும் அவரது மனைவியும் தங்கள் மகனாக, இளவரசனாக வளர்க்கிறார்கள், மேலும் வயதான பெண்ணையே அந்த இளவரசனுக்கு செவிலியராக பணியாற்ற செய்கிறார்கள். அவன் வளர்ந்து விவரம் தெரிந்ததும், அந்த மூதாட்டி அந்த பையன் எப்படியாக வந்தான் என்று அவள் விளக்கினாள்.  
இந்த அரசன், தனது அண்டை நாட்டு மன்னரின் மகளை, இளவரசனுக்கு திருமணம் செய்து கொடுக்க எண்ணி இருவரும் ஒப்புக்கொள்கிறார்கள். ஆனால் அண்டை நாட்டு மன்னனின் மகள் திருமணம் செய்யச் செல்லும்போது, அவளுடைய தாயார் அந்த இளவரசனின் ரகசியத்தை பற்றி கேட்கும்படி எச்சரிக்கிறார். திருமணம் முடிந்த இரவே அந்த இளவரசன் மீண்டும் பாம்பாக மாறிவிட்டான். இளவரசனைக் காணாத அந்த இளவரசி யாரிடமும் பேசாமல் இளவரசன் காணாமல் போன இடத்திலேயே நின்று புலம்புகிறார், பாம்பாக மாறிய இளவரசனோ அவளிடம் வந்து, அறையின் நான்கு மூலைகளிலும் பால் மற்றும் சர்க்கரைக் கிண்ணங்களை வைத்தால், பாம்பு ராணியின் தலைமையில் பல பாம்புகள் வரும் என்றும் அப்படியே அந்த ராணியின் வழியில் பயப்படாமல் சென்றால், அவள் கணவனைக் கேட்கலாம்; ஆனால் அவள் பயந்து தன் பயணத்தை தொடரவில்லை என்றால், அவளால் அவனை ஒருபோதும் திரும்ப பெற முடியாது என்று கூறியுள்ளான்.  
இளவரசி அவன் சொன்னபடி பாம்பு ராணிக்கு பயப்படாமல் பின்சென்று, தன் கணவனை மீண்டும் உருவம் மாற்றி கூட்டி வந்து நல்லபடியாக வாழ்கிறார்கள்.
# பாம்பு இளவரசன் (கதை)

## பகுப்பாய்வு

### கதை வகை

இந்தக் கதை ஆர்னே-தாம்சன்-உதர் வகைப்பாட்டில் ATU 425A வகையாக வகைப்படுத்தப்பட்டுள்ளது, " இழந்த கணவனுக்கான தேடல் ". எனப்படும் இந்தக் கதைகள் ஒரு மிருகக் கணவனை மணந்த ஒரு மனிதக் கன்னியைப் பற்றிக் குறிப்பிடுகின்றன, அது உண்மையில், ஒரு மாயாஜால மாறுவேடத்தில் ஒரு மனித இளவரசன். அவர் மறைந்துவிடுகிறார், அவள் அவனைத் திரும்பப் பெற வேண்டும். என்பதே கதையின் கருவாகும்.
# பாம்பு இளவரசன் (கதை)

## பகுப்பாய்வு

### தொடர்புடைய கதைகள்

இந்திய நாட்டுப்புறக் கதைகள் மற்றும் தொடர்புடைய கதைகளின் தொகுப்பான *பஞ்சதந்திரத்தில்* ஒரு கன்னிப் பெண் பாம்பை மணந்த கதை சான்றளிக்கப்பட்டிருப்பதாகவும் புலமைப்பரிசில் சுட்டிக்காட்டுகிறது.
# பாம்பு இளவரசன் (கதை)

## பகுப்பாய்வு

### உருவகங்கள்

ஸ்டித் தாம்சன் மற்றும் ஜோனாஸ் பையெஸ் ஆகியோரின் கருத்துப்படி இந்திய இலக்கியம் மற்றும் வாய்வழி நாட்டுப்புறக் கதைகள் பற்றிய ஆய்வு, கதை D432 "உருமாற்றம்: ஒரு நபருக்கு கனிம வடிவம்" (இந்த கதையில், ஒரு நகை ) என்ற மையக்கருத்தைக் கொண்டுள்ளது.
# ஜோத்ஸ்னா கேசவ் போலே

**ஜோத்ஸ்னா கேசவ் போலே** (*Jyotsna Keshav Bhole*) (11 மே 1914 &ndash; 5 ஆகஸ்ட் 2001)**ஜோத்ஸ்னாபாய் போலே** என்றும் அறியப்படும் இவர், ஒரு மூத்த மராத்தி மேடைக் கலைஞரும், பாரம்பரிய இந்துஸ்தானிப் பாடகருமாவார். பத்மாபாய் வர்தக்குடன் இணைந்து, 1933 ஆண்டு *அந்தல்யாச்சி ஷாலா* நாடகத்தில் மராத்தி நாடகத்தில் பெண் கதாபாத்திரத்தில் நடித்த முதல் பெண் நடிகைகளில் இவரும் ஒருவர் என்று அறியப்படுகிறார்.  
சங்கீதகலாநிதி மாஸ்டர் கிருஷ்ணராவ் புலம்ப்ரிகர் இசையமைத்த *போலா அம்ருத் போலா என்ற* நாடகப் பாடலுக்காக ஜோத்ஸ்னா கேசவ் போலே பிரபலமாக அறியப்பட்டார். இந்தியாவின் தேசிய இசை, நடனம் மற்றும் நாடக அகாடமியான சங்கீத நாடக அகாதமியால் 1976 இல் அவருக்கு சங்கீத நாடக அகாதமி விருது வழங்கப்பட்டது.
# ஜோத்ஸ்னா கேசவ் போலே

## ஆரம்ப வாழ்க்கை மற்றும் கல்வி

ஜோத்ஸ்னா 1914 மே 11 அன்று கோவாவில் உள்ள ஒரு சிறிய கிராமத்தில் துர்கா கேலேகர் என்ற பெயரில் பிறந்தார். ராதாபாய் மற்றும் வாமன் கெலேகர் ஆகியோருக்குப் பிறந்த பதினான்கு உடன்பிறப்புகளில் இவரும் ஒருவர். சிறு வயதிலிருந்தே இசையில் நாட்டம் கொண்டிருந்தார். உள்ளூர் பள்ளியில் இரண்டாம் வகுப்பை முடித்த பிறகு, இவர் தனது எட்டு வயதில் ஒரு பாடகியான தனது மூத்த சகோதரி கிரிஜாபாயுடன் மும்பைக்கு குடிபெயர்ந்தார். லாமிங்டன் சாலையில் வசித்து வந்த ஜோத்ஸ்னா அங்குள்ள முனிசிபல் பள்ளியில் நான்காம் வகுப்பு வரை படித்து வந்தார். அதைத் தொடர்ந்து, இசையைத் தொடர்வதே இவரது முக்கிய குறிக்கோளாக இருந்ததால் பள்ளியை விட்டு வெளியேறினார். இசைக் கல்விக்காக மும்பைக்குச் சென்றது இவருக்கு ஒரு அதிர்ஷ்டமான இடைவெளியாக அமைந்தது.  
கிரிஜாபாய் ஆக்ரா கரானாவின் பிரபல பாடகர் விலாயத் ஹுசைன் கானின் கீழ் பயிற்சி பெற்றார். ஜோத்ஸ்னாபாய் ஆக்ரா கரானாவின் காதிம் ஹுசைன் கானின் கீழ் பயிற்சியைத் தொடங்கினார். பள்ளி நாட்களில், மும்பையில் நடந்த பள்ளிகளுக்கிடையேயான பாட்டுப் போட்டிகளில் வெற்றிபெற்று தனக்கென ஒரு பெயரை ஏற்படுத்திக் கொண்டார். இந்திய ஒலிபரப்புக் கழக வானொலியின் பம்பாய் நிலையத்திலும் மாதத்திற்கு மூன்று அல்லது நான்கு முறை பாடினார். இதன் விளைவாக, இவர் ஒரு குழந்தை பாடகியாக மிகவும் பிரபலமானார். பதின்மூன்று அல்லது பதினான்கு வயதிற்குள், இவர் ராக அடிப்படையிலான இசையை நன்கு அறிந்திருந்தார்.
# ஜோத்ஸ்னா கேசவ் போலே

## தொழில்

1920 மற்றும் 30 களில் மகாராஷ்டிராவில், *பாவகீதத்தின்* வகை வேரூன்றத் தொடங்கியது, குறிப்பாக மும்பையில் பாடப்பட்ட கவிதைக் காட்சியில். கேசவ்ராவ் போலே இந்த வகையின் முன்னோடி ஆவார், அவர் ஒரு *பாவகீத* பாடகராக இசை ஆர்வலர்களிடையே நன்கு அறியப்பட்டவர் மேலும் பிரபலமானவர். அவர் ஏற்கனவே நாடகங்கள் மூலம் தனக்கென ஒரு பெயரைப் பெற்றிருந்தார், மேலும் *ஏக்லவ்யா* என்ற புனைப்பெயரில் இசை பற்றிய விமர்சனங்களையும் எழுதினார். இதனால், இசைத்துறையில், கேசவ்ராவ் போலே பெயர் பேசப்பட்டது. ஜோத்ஸ்னாபாயின் சகோதரர் ராம்ராய் கேசவ்ராவின் நண்பரும் ரசிகரும் ஆவார். அவர் பிந்தையவரிடம் தனது சகோதரிக்கு *பாவகீதை* கற்பிக்குமாறு கேட்டுக் கொண்டார். கேசவ்ராவ் பாடியதை ஜோத்ஸ்னாபாய் கேட்டதும், இந்த வகையின் தனித்துவமான மற்றும் அழகான பாணியில் வெறித்தனமாக இருந்தார். ஒரு பாடலில் உணர்ச்சியின் முக்கியத்துவத்தை, ஜோத்ஸ்னா முதன்முறையாக உணர்ந்தார். இந்த சந்திப்பைத் தொடர்ந்து, இந்த பாணியின் நுணுக்கங்களை மிகுந்த அர்ப்பணிப்புடன் கற்றுக்கொண்டார்.  
ஜோத்ஸ்னாபாயின் இசை வாழ்க்கையில் கேசவராவின் இடம் மிகவும் முக்கியமானது. அவர்கள் 1932 இல் திருமணம் செய்து கொண்டனர், பிந்தையவருக்கு பதினெட்டு வயதுதான். இவர்களின் திருமணத்திற்குப் பிறகு, ஜோத்ஸ்னாவின் கலைத் திறமைகள் வளர ஆரம்பித்தன. கேசவ்ராவ், மஞ்சி கான், ராம்கிருஷ்ணபுவா வாசே, மல்லிகார்ஜுன் மன்சூர் மற்றும் மாஸ்டர் கிருஷ்ணாராவ் போன்ற பல பாடகர்களுடன் நல்ல உறவைக் கொண்டிருந்தார். அவர்களிடமிருந்து பல *பந்திஷ்* துண்டுகளை சேகரித்தார். இதற்கிடையில், ஜோத்ஸ்னாபாய் தனது திறமைகளை வளர்த்துக் கொள்ள பெண்டிபஜார் கரானாவின் பாடகர்கள் உட்பட பல ஆசிரியர்களிடம் பயிற்சி பெற்றார். வெவ்வேறு *கரானாக்களின்* அம்சங்கள் அவரது பாடலில் ஒரு சுயாதீனமான பாணியை உருவாக்கியது. சில மாதங்களிலேயே பேராசிரியர் ப.ரா. தியோதர் மற்றும் இசை ஆர்வமுள்ளவர்களின் பாராட்டைப் பெற்றார். தியோதரின் இசை வட்டத்தில் ஒரு கச்சேரியில் பாடிய பிறகு, அடுத்தடுத்த ஆண்டுகளில், ஜோத்ஸ்னாபாய் நாடு முழுவதும் பல முக்கிய இசை விழாக்களில் நிகழ்ச்சி நடத்தினார். இவருடைய வலுவான மெல்லிசை, நேர்த்தி மற்றும் இனிமை ஆகியவற்றால் இவரது பாடல்கள் பார்வையாளர்களைக் கவர்ந்தது. நுட்பமான இசை விழிப்புணர்வு மற்றும் உணர்ச்சியுடன், பாடும் பாணிகளின் அழகான கலவையை இவரின் பாடல்களைக் கேட்பவர்களுக்கு வழங்கினார். *கோரக் கல்யாண்*, *பீம்*, *மத்மத் சாரங்*, *சுத்த பதியார்*, *ஷாம்கல்யான்*, *ஜல்தார் - கேதார்* போன்ற ராகங்கள் ஜோத்ஸ்னாபாயின் சிறப்பு அம்சமாக பிரபலமடைந்தன.
# ஜோத்ஸ்னா கேசவ் போலே

## விருதுகள் மற்றும் அங்கீகாரம்

- 1976 - சங்கீத நாடக அகாடமி விருது
- 1980 - மராத்தி நாடகத்திற்கான பங்களிப்பிற்காக விஷ்ணுதாஸ் பாவே விருது
- 1984 - 64வது நாட்டிய சம்மேளனத்தின் தலைவராக போட்டியின்றி தேர்ந்தெடுக்கப்பட்டார்
- 1995 - கோமந்தக் மராத்தி அகாடமியின் லதா மங்கேஷ்கர் விருது
- 1999 - மகாராஷ்டிர அரசின் லதா மங்கேஷ்கர் விருது
# ஜோத்ஸ்னா கேசவ் போலே

## தனிப்பட்ட வாழ்க்கை

ஜோத்ஸ்னாபாய் 1932 ஜனவரியில் கேசவ்ராவை மணந்தார். இவர்களுக்கு நான்கு குழந்தைகள் இருந்தனர், அதில் மூன்று மகன்கள் - கிஷோர் (பி. நவம்பர் 1932), சுஹாஸ் (பி. ஆகஸ்ட் 1935), அனில் (பி. ஏப்ரல் 1938) மற்றும் ஒரு மகள் - வந்தனா (பி. 1945). ஜோத்ஸ்னா போலேயின் குடும்ப உறுப்பினர்களும் அவர்களுடன் வாழ்ந்ததால், தனது வேலையில் முதலீடு செய்த நேரத்திற்கும் குடும்பத்தை கவனித்துக்கொள்வதற்கும் இடையில் சமநிலையை அடைய முடிந்தது, இதுவே குறிப்பிடத்தக்கதாக இருந்தது, தன் மகள் தன் பெற்றோரைப் பற்றி (மராத்தியில்) எழுதியிருக்கும் நினைவுக் குறிப்பில் சுட்டிக் காட்டியுள்ளார்.
# ஜோத்ஸ்னா கேசவ் போலே

## இறப்பு மற்றும் மரபு

ஜோத்ஸ்னாபாய் தனது 87வது வயதில் மகாராஷ்டிர மாநிலம் புனேவில் 5 ஆகஸ்ட் 2001 அன்று காலமானார். 2009 ஆம் ஆண்டில், போலேயின் நினைவாக ஸ்ருஜன் அறக்கட்டளையால் புனேவில் *ஜோத்ஸ்னா போலே ஸ்வரோத்சவ்* என்ற பெயரில் ஒரு இசை விழா ஏற்பாடு செய்யப்பட்டது. திருவிழாவைப் பற்றி கடைசியாகக் குறிப்பிடப்பட்டதிலிருந்து 2018 வரை பதினொரு ஆண்டுகள் நடத்தப்பட்டது. 2013 ஆம் ஆண்டு கோவாவில் ஜோத்ஸ்னாபாயின் பிறந்த நூற்றாண்டு விழாவைக் கொண்டாடும் வகையில் இரண்டு நாள் நிகழ்ச்சி நடைபெற்றது, அதில் இசை மாலைகள் மற்றும் குறும்படம் ஆகியவை அடங்கும். 2012 ஆம் ஆண்டு புனேவில் பாடகி-நடிகையின் பெயரில் ஜோத்ஸ்னா போலே சபாக்ருஹா என்ற நாடக அரங்கம் திறக்கப்பட்டது. இது மகாராஷ்டிரா கலாச்சார மையத்திற்கு சொந்தமானது மற்றும் நிர்வகிக்கப்படுகிறது.
# ஆரத்தி பட்டாச்சார்யா

**ஆரத்தி பட்டாச்சார்யா**(*Arati Bhattacharya*) ஓர் இந்திய பெங்காலி நடிகை, எழுத்தாளர் மற்றும் இயக்குநர் ஆவார். பெங்காலி சினிமாவில் இவர் செய்த பணிக்காக அங்கீகரிக்கப்பட்டவர். உத்தம் குமார், சௌமித்ரா சாட்டர்ஜி மற்றும் அனில் சாட்டர்ஜி போன்ற நடிகர்களுடன் இவரது திரை ஜோடி பிரபலமானது. பின்னர் இவர், ஹிந்தி மற்றும் போஜ்புரி திரைப்படத் துறையில் வெற்றிகரமான திரைக்கதை எழுத்தாளராக இடம்பெயர்ந்தார்.
# ஆரத்தி பட்டாச்சார்யா

## ஆரம்ப வாழ்க்கை மற்றும் கல்வி

ஆரத்தி பட்டாச்சார்யா இந்தியாவின் ஜாம்ஷெட்பூரில் பிறந்தார். டி.எம். மதன் பெண்கள் உயர்நிலைப் பள்ளியில் மெட்ரிகுலேஷன் தேர்ச்சி பெற்ற பிறகு, ஜாம்செட்பூர் மகளிர் கல்லூரியில் சேர்ந்தார், ஆனால் படிப்பை முடிக்க முடியவில்லை.
# ஆரத்தி பட்டாச்சார்யா

## நாடக கலைஞராக

ஜாம்செட்பூரில் நடந்த கல்லூரி நாடகத்தில் சத்யா பந்தோபாத்யாயுடனான முதல் தற்செயலான சந்திப்பிற்குப் பிறகு, சத்யா பந்தோபாத்யாய் கொல்கத்தாவில் ஒரு நாடக கலைஞராக வந்து பணியாற்ற அழைத்தார். பின்னர் இவர் தனது தாயுடன் கொல்கத்தாவுக்குச் சென்று, சத்யா பந்தோபாத்யாய் எழுதி இயக்கிய 'கேயா' என்ற முக்கியக் கதாபாத்திரத்தில் ரங்மஹால் தியேட்டரில் "நஹாபத்" நாடகத்தில் நாடகக் கலைஞராக தனது நடிப்பைத் தொடங்கினார். 1972 ஆம் ஆண்டு மிருணாள் சென் இயக்கிய "ஏக் அதுரி கஹானி" திரைப்படத்தில் முன்னணி நடிகையாக நடிப்பதற்கு வாய்ப்பு கிடைத்த பிறகு 1970 களில் மறக்கமுடியாத பல பாத்திரங்களில் நடித்தார்.
# ஆரத்தி பட்டாச்சார்யா

## தொழில்

ஆரத்தி பட்டாச்சார்யா, பிரேயசி, ஸ்திரீ, சூர்யத்ரிஷ்னா போன்ற படங்களுக்காக பிரபலமாக அறியப்பட்டவர். 1976இல், ஆனந்தமேளா திரைப்படத்தில் பாடகியாகவும் குரல் கொடுத்தார். இவர் சத்யஜித் ராயுடன் ஜன ஆரண்யாவில் மேலும் மிருணாள் சென்னுடன் ஏக் அதுரி கஹானியில் பணியாற்றினார். 50க்கும் மேற்பட்ட பெங்காலி படங்களில் நடித்துள்ளார். இவரும் ஒரு கதக் நடனக் கலைஞராவார். இவர் சில இந்தி மற்றும் போஜ்புரி படங்களையும் இயக்கியுள்ளார். இப்போது போஜ்புரி திரையுலகில் ஒரு வெற்றிகரமான திரைக்கதை எழுத்தாளராக பணியாற்றி வருகிறார்.
# ஆரத்தி பட்டாச்சார்யா

## தனிப்பட்ட வாழ்க்கை

போஜ்புரி நடிகரும் அரசியல்வாதியுமான குணால் சிங்கை மணந்தார். இவர்களது மகன் நடிகர் ஆகாஷ் சிங் .
# ஆரத்தி பட்டாச்சார்யா

## விருதுகள்

பெங்கால் திரைப்பட பத்திரிகையாளர்கள் சங்கம் – *அமி சே ஓ சகா* (1976) திரைப்படத்திற்காக சிறந்த துணை நடிகைக்கான விருது வழங்கப்பட்டது.
# குவகாத்தி உணவு விருதுகள்

| தாஜ், குவஹாத்தியின் விவாந்தா |
| --- |
**கவுகாத்தி உணவு விருதுகள்** (*Guwahati Food Awards*) என்பது இந்தியாவில் 2015-ல் நிறுவப்பட்ட வருடாந்திர உணவு விருது ஆகும். இந்தியாவின் குவகாத்தியின் உணவு மற்றும் பானத் துறையில் சிறந்த சேவைகள் மற்றும் சாதனைகளை அங்கீகரிப்பதை நோக்கமாகக் கொண்டு இந்த விருது நிறுவப்பட்டுள்ளது.  
விருதிற்குத் தேர்ந்தெடுக்கப்படுபவர்கள் பொது வாக்களிப்பு, உணவு சுவைத்தல் மற்றும் நடுவர் குழு அறிக்கை ஆகியவற்றை உள்ளடக்கிய பல கட்ட செயல்முறை மூலம் தேர்ந்தெடுக்கப்படுவார்கள்.
# குவகாத்தி உணவு விருதுகள்

## வரலாறு

இது ஜி பிளஸ் எனும் நிறுவனத்தினால் 2015-ல் நிறுவப்பட்டது. குவகாத்தி உணவு விருது 2018-ன் நடுவர் குழுவில் செப் பரூக் அகமது, கீதா தத்தா மற்றும் தாஜ் உணவக குழுமங்களின் முன்னாள் சமையல்கலை நிபுணர் அபிஷேக் பேடி வர்மா ஆகியோர் அடங்குவர். இந்நிகழ்வில் குணால் விஜயகர் முதன்மை விருந்தினராகக் கலந்து கொண்டார்.
# குவகாத்தி உணவு விருதுகள்

## வரலாறு

### 2017

குவகாத்தி உணவு விருது 2017க்கு 25 பிரிவுகளில் 186 பரிந்துரைகள் பெறப்பட்டது. சிறப்பு நடுவர் குழுவில் உணவு விமர்சகர் மற்றும் எழுத்தாளர் ஆஷிஷ் சோப்ரா மற்றும் கோர்மே இந்தியத் தலைமை நிர்வாக இயக்குநர் சுரேஷ் ஹிந்துஜா ஆகியோர் இடம்பெற்றனர். ரியாஸ் அம்லானி, உணவகம் மற்றும் இந்தியத் தேசிய உணவகங்கள் சங்கத்தின் தலைவர் நிகழ்ச்சிக்குத் தலைமை விருந்தினராகக் கலந்து கொண்டார்.
# குவகாத்தி உணவு விருதுகள்

## வரலாறு

### 2016

குவகாத்தி உணவு விருதுகளின் இரண்டாவது நிகழ்வு குவகாத்தியில் உள்ள விவாண்டாவில் தாஜ் , தலைமை விருந்தினரான சமையல் கலை வல்லுநர் மஞ்சித் கில், கார்ப்பரேட் செப், ஐடிசி உணவகங்கள் மற்றும் இந்தியச் சமையல் சங்கங்களின் தலைவர் ஆகியோருடன் நடைபெற்றது.
# குவகாத்தி உணவு விருதுகள்

## வரலாறு

### 2015

முதலாவது குவகாத்தி உணவு விருது குவாகாத்தில் உள்ள ராடிசனில் நடைபெற்றது. இந்நிகழ்வின் பிரதம விருந்தினராக கார்ல்சன் ரெசிடோர் உணவகங்களுக்கான ஆசியாவின் மூத்த துணைத் தலைவர் சஞ்சீவ் பஹ்வா கலந்து கொண்டார்.
# குவகாத்தி உணவு விருதுகள்

## மேலும் பார்க்கவும்

- இந்திய உணவுமுறை
- இந்திய உணவுமுறை
# ராஷ்மி சின்ஹா

**ராஷ்மி சின்ஹா** (Rashmi Sinha) ஒரு இந்திய தொழிலதிபர் மற்றும் சான் பிரான்சிஸ்கோவை தளமாகக் கொண்ட தொழில்நுட்ப நிறுவனமான ஸ்லைட் ஷேர் இன் முதன்மை செயல் அலுவலர் ஆவார்.2012 இல், *ஃபார்ச்சூன்* பத்திரிகையில், சக்திவாய்ந்த பெண் தொழில்முனைவோர் பட்டியலில் இவரது பெயர் 8வது இடத்தைப் பிடித்தது. 2008 ஆம் ஆண்டில், *ஃபாஸ்ட் நிறுவனத்தால்* வெப் 2.0 இல் உலகின் செல்வாக்கு செலுத்துபவர்களில் முதல் 10 பெண்களில் ஒருவராக ராஷ்மி பெயரிடப்பட்டார். ஜனவரி 2015 இல், தி எகனாமிக் டைம்ஸ் இவரை, "மிகவும் செல்வாக்கு மிக்க" உலகளாவிய 20 இந்தியப் பெண்களில் ஒருவராக பட்டியலிட்டது.
# ராஷ்மி சின்ஹா

## ஆரம்ப வாழ்க்கை மற்றும் கல்வி

ராஷ்மி சின்ஹா, இந்தியாவின் லக்னோவில் பிறந்து, இந்தியாவில் வளர்ந்து, பிரவுன் பல்கலைக்கழகத்தில் அறிவாற்றல் நரம்பியல் உளவியலில் முனைவர் பட்டம் பெற்றார். அங்கு, ராஷ்மி ஆண்டி வான் டாமுடன் கணினி அறிவியல் பாடங்களை எடுத்தார், அதனால் இவர் மனித-கணினி தொடர்பு சிந்தனை வழியில் சில வெளிப்பாடுகளைக் கொண்டிருந்தார். கல்வி மென்பொருளை வடிவமைப்பதில் படிப்பை எடுத்தார். ராஷ்மி சின்ஹா , பெர்க்லியில் உள்ள கலிபோர்னியா பல்கலைக்கழகத்திற்கு போஸ்ட்டாக்கிற்காகச் சென்றார், அங்கு இவர் தனது கவனத்தை மனித-கணினி தொடர்புக்கு மாற்றினார்.  
அலகாபாத் பல்கலைக் கழகத்தில் உளவியலில் இளங்கலை மற்றும் முதுகலை பட்டமும் பெற்றார்.
# ராஷ்மி சின்ஹா

## வணிக வாழ்க்கை

பின்னர், இவர் தனது சொந்த பயனர் அனுபவ ஆலோசனையைத் தொடங்க கலிபோர்னியா பல்கலைக்கழகத்தில் கல்வியை விட்டு வெளியேறினார். இவர் நடைமுறை சிக்கல்களை அதிகம் விரும்புவதாக முடிவுசெய்து, இவர் உசாண்டோ என்ற பயனர் அனுபவ ஆலோசனை நிறுவனத்தை இணைந்து நிறுவினார் மற்றும் இ பே (eBay), ப்ளு ஷீல்ட், (Blue Shield), ஏஏஏ (AAA) போன்ற நிறுவனங்களுக்கான திட்டங்களில் பணியாற்றினார். நவம்பர் 2005 இல் வெளியிடப்பட்ட மைண்ட் கேன்வாஸ் (வாடிக்கையாளர் ஆராய்ச்சிக்கான விளையாட்டு போன்ற மென்பொருள்) மூலம் தயாரிப்புகளில் இவரது முதல் முயற்சி உள்ளது.  
ஒரே நேரத்தில், ராஷ்மியும் இவரது கணவரும், இவரது அண்ணன் அமித் ரஞ்சனின் உதவியுடன், வெறும் ஆறு மாதங்களில், ஆன்லைனில் விளக்கக்காட்சிகளைப் பகிரும் தளமான ஸ்லைட் ஷேர் ஐ உருவாக்கினர். 2006 இல் தொடங்கப்பட்டதிலிருந்து, 9 மில்லியனுக்கும் அதிகமான விளக்கக்காட்சிகள் இதில் பதிவேற்றப்பட்டுள்ளன, இது நிபுணர்கள் உள்ளடக்கம் மூலம் இணைக்க உதவுகிறது. லிங்க்ட்இன் 2012 இல் $100 மில்லியனுக்கும் மேலாக ஸ்லைட் ஷேர் ஐ வாங்கியது குறிப்பிடத்தக்கது.
# ராஷ்மி சின்ஹா

## தனிப்பட்ட வாழ்க்கை

சின்ஹா ஸ்லைடுஷேரின் இணை நிறுவனர் மற்றும் தலைமை தொழில்நுட்ப அதிகாரியான ஜொனாதன் பௌடெல்லை மணந்தார். இவர்கள் சான் பிரான்சிஸ்கோவில் வசிக்கின்றனர்.  
2008 ஆம் ஆண்டில், ஃபாஸ்ட் நிறுவனத்தால் வெப் 2.0 இல் உலகின் செல்வாக்கு மிக்க முதல் 10 பெண்களில் ஒருவராக ராஷ்மி பெயரிடப்பட்டார்.
# ராஷ்மி சின்ஹா

## மேலாண்மை தத்துவம்

ராஷ்மி தனது வலைப்பதிவில் (ராஷ்மிசின்ஹா.காம்) சமூக மென்பொருள் மற்றும் தொழில்முனைவு பற்றி எழுதுகிறார்; இவர் மனித-கணினி தொடர்பு சிந்தனை சமூகத்தில் ஈடுபட்டுள்ளார். தகவல் கட்டிடக்கலை சங்கத்தின் நிறுவன உறுப்பினர்களில் ஒருவராக இருந்தார், மேலும் மாதாந்திர 'பே ச்சி' (BayCHI) பேச்சுத் தொடரின் இணைத் தலைவராகவும் உள்ளார்.
# செசல்டன் கிளர்ச்சி

**செசல்டன் கிளர்ச்சி** <small>அல்லது</small> **செசல்டன் எழுச்சி**; <small>அல்லது</small> **இரட்டை பத்தாவது கிளர்ச்சி** (ஆங்கிலம்: *Jesselton uprising*; *Double Tenth Revolt* மலாய்: *Pemberontakan Jesselton*; பிரெஞ்சு: *Révolte de Jesselton*) என்பது வடக்கு போர்னியோவில் சப்பானிய படைகளுக்கு எதிராக ஆல்பர்ட் குவோக் (*Albert Kwok*) என்பவரின் தலைமையிலான கினபாலு கெரில்லா இயக்கத்தின் (*Kinabalu Guerrillas*) கிளர்ச்சி ஆகும்.  
இந்தக் கிளர்ச்சியில் உள்ளூர் சீனர், மலேசிய பழங்குடியினர், இயூரேசியர் (*Eurasian*) மற்றும் சீக்கியர் (*Sikh Indians of Jesselton*) போன்றவர்களும் பங்கு எடுத்துக் கொண்டனர். கினபாலு கெரில்லா படையினர் ஏறக்குறைய 50-90 சப்பானிய வீரர்களைக் கொன்று, செசல்டன் நகரப் பகுதி; மற்றும் துவாரான் மாவட்டம் (*Tuaran District*), கோத்தா பெலுட் மாவட்டம் (*Kota Belud District*) ஆகிய மாவட்டங்களின் கட்டுப்பாட்டையும் தற்காலிகமாகத் தக்க வைத்துக் கொண்டனர்.  
செசல்டன் என்பது 1946-ஆம் ஆண்டு, இரண்டாம் உலகப் போருக்கு பிறகு வடக்கு போர்னியோ என்றும்; பின்னர் சபா மாநிலத்தின் தலைநகராகவும் மாறியது.
# செசல்டன் கிளர்ச்சி

## பொது

கினபாலு கெரில்லாக்களிடம் மிகக் குறைவான ஆயுதங்கள் இருந்ததாலும்; சப்பானியர்களை எதிர்த்துப் போராடுவதற்கு, குறிப்பிட்ட காலத்திற்குள் ஆயுதங்கள் கிடைக்காமல் போனதாலும் கினபாலு கெரில்லா குழுவினர் மறைவிடங்களுக்குப் பின்வாங்க வேண்டிய கட்டாய நிலை ஏற்பட்டது.  
அரச சப்பானிய இராணுவத்தின் கெம்பித்தாய் படையினர் (*Japanese Kenpeitai*), கினபாலு கெரில்லா படையினரின் மறைவிடங்களைக் கண்டறிய, வடக்கு போர்னியோவில் இருந்த கடலோரக் குடியிருப்புகளில் தாக்குதல்களை நடத்தினார்கள். அதனால் அப்பாவி பொதுமக்கள் பலர் பல்வேறு கொடுமைகளுக்கு உள்ளாகினர்.
# செசல்டன் கிளர்ச்சி

## பொது

### சப்பானிய படைத் தலைவர் மிரட்டல்

கினபாலு கெரில்லா உறுப்பினர்கள் தாங்களே முன்வந்து சரண் அடையவில்லை என்றால், மேலும் அதிகமான பொதுமக்கள் கொல்லப் படுவார்கள் என்று சப்பானியப் படைத் தலைவர் சிமிசு (*Shimizu*) அச்சுறுத்தினார். இதைத் தொடர்ந்து கினபாலு கெரில்லா தலைவர் ஆல்பர்ட் குவோக் சரண் அடைய முடிவு செய்தார்.  
கினபாலு கெரில்லா தலைவர் ஆல்பர்ட் குவோக்; மற்றும் முக்கியமான கிளர்ச்சித் தலைவர்களும் சரண் அடைந்தனர். 175 கெரில்லா உறுப்பினர்களுக்கும் அனுதாபிகளுக்கும் மரணதண்டனை விதிக்கப்பட்டு தூக்கிலிடப் பட்டனர். அதன் பின்னர் சப்பானியர்கள் வடக்கு போர்னியோ நிர்வாகத்தை மீண்டும் நிலைநிறுத்தினர்.
# பால நாகம்மா (தெலுங்கு)

***பால நாகம்மா*** (*Bala Nagamma*) என்பது 1942ஆம் ஆண்டு வெளியான தெலுங்கு மொழித் திரைப்படமாகும். இத்திரைப்படத்தினை இயக்கியவர் சி. புல்லையா.<nowiki/>இதனைத் தயாரித்தவர் சு. சீனிவாசன் எனப்படும் எஸ். எஸ். வாசன். பாலா நாகம்மா கதை மிகவும் பிரபலமான புர்ரகதாக்களில் ஒன்றாகும். தமிழில் மொழிமாற்றம் செய்யப்பட்ட தெலுங்கில் ஜெமினி ஸ்டுடியோஸ் தயாரித்த வெற்றிகரமான ஆரம்பப் படங்களில் இதுவும் ஒன்று. ஜெமினி ஸ்டுடியோஸ் இப்படத்தை இந்தியில் மதுபாலா நடித்த *பஹுத் தின் ஹுவே* (1954) என்ற பெயரில் வெளியிட்டது. இந்தப் படம் பின்னர் 1959-ல் வேதாந்தம் ராகவய்யாவின் இயக்கத்தில் அதே பெயரில் மீண்டும் தயாரிக்கப்பட்டது.
# பால நாகம்மா (தெலுங்கு)

## கதை

இத்திரைப்படத்தின் கதைப் பாலா நாகம்மா என்ற இளம் இளவரசியைப் பற்றியது. மன்னன் நவபோசராசாவின் இராணி பூலக்ஷ்மி, சந்ததிக்காக சடாங்கி முனியிடம் பிரார்த்தனை செய்து ஏழு குழந்தைகளைப் பெற்றாள். இவர்களில் இளையவரின் பெயர்ப் பாலா நாகம்மா (காஞ்சனமாலா). இவள் காரியவர்தி ராஜுவை (பண்டா) மணந்தாள். இவள் மாயலா மராத்தியால் (கோவிந்தராஜுல சுப்பாராவ்) கடத்தப்படுகிறாள். மாயலா மராத்தி பாலா நாகம்மாவை நாயாக மாற்றி, நகுல்லபுடி காட்டில் உள்ள தனது குகைக்கு அழைத்துச் செல்கிறான். அங்குச் சென்றதும், அவளை தனக்குச் சாதகமாகப் பயன்படுத்த முயல்கிறான். பாலா நாகாமமாவின் *விரதம்* (புனித சடங்குகள்) மற்றும் பூசைகளை மேற்கோள் காட்டி அவனை விலக்கி வைக்கிறாள். அவள் பதினான்கு வருடங்கள் குகையில் கைதியாக இருக்கிறாள். அந்த நேரத்தில் பகீரின் எஜமானி சங்கு (புஷ்பவல்லி) பொறாமைப்படுகிறாள். இதற்கிடையில், இவரது மகன் பாலவர்த்தி ராஜு வளர்ந்து, மாயலா பக்கீரின் கைதியாக நாகல்புடி காட்டில் தனது தாயார் இருப்பதைப் பற்றிய உண்மையைக் கண்டுபிடிக்கின்றார். பூ விற்கும் பெண்ணான தம்பாலி பெடி மூலம் தன் பேரனாகக் காட்டிக்கொண்டு பக்கீரைத் தேடுகிறான். பின்னர், அவர் பகீரைத் தோற்கடித்தார்.
# பால நாகம்மா (தெலுங்கு)

## நடிகர்கள்

### ஆண் நடிகர்கள்

- மயில மராத்தியாக மருத்துவர் கோவிந்தராஜுல சுப்பா ராவ்
- பண்டா கனக லிங்கேஸ்வர ராவ், காரியவர்த்தி ராஜுவாக
- நவபோஜ ராஜுவாக பலிஜேபள்ளி லட்சுமிகாந்த கவி
- பாலவர்த்தி ராஜுவாக மாஸ்டர் விஸ்வம்
- இராமவர்த்தி ராஜுவாக பொதிலா வெங்கட கிருஷ்ணமூர்த்தி
- கோட்வால் ராம சிங்காக ரேலங்கி வெங்கட்ராமையா
- சாகலி திப்புடாக லங்கா சத்தியம்
- ஜோதிடராக வி. லட்சுமிகாந்தம்
- நாகேந்திருடாக அட்டாலா நாராயண ராவ்
- புலி ராஜுவாக கர்ரா சூர்யநாராயணா
# பால நாகம்மா (தெலுங்கு)

## நடிகர்கள்

### நடிகைகள்

- பாலநாகம்மாவாக காஞ்சனமாலா
- இராணி சங்குவாக புஷ்பவல்லி
- பூலட்சுமியாக பெல்லாரி லலிதா
- மண்டுல மாணிக்யமாக கமலா தேவி
- துர்காவாக சீதாபாயம்மா
- சீதாலியாக ரத்னமாலா (சாகலி திப்புடுவின் மனைவி)
- தம்பாலி பெடியாக அஞ்சனி பாய்
- இளம் பாலநாகம்மாவாக சரஸ்வதி
- இளம் சூர்யநாகம்மாவாக கமலா
- தாசியாக கமலாகுமாரி
# பால நாகம்மா (தெலுங்கு)

## ஒலிப்பதிவு

இப்படத்தில் மூன்று பாடல்கள் உள்ளன.  
1. "நா சொகசே கனி மருதே தாசுது கட" – புஷ்பவல்லி
1. "நன்னா மேமு டெல்லி போதம்"
1. "ஸ்ரீ ஜெய ஜெய கௌரி ரமணா" - பெல்லாரி லலிதா
# பால நாகம்மா (தெலுங்கு)

## வரவேற்பு

திரைப்பட வரலாற்றாசிரியர் ராண்டோர் கையின் கூற்றுப்படி, *பாலா நாகம்மா* (லாபம்) பெற்றது.
# சிவ நாராயணமூர்த்தி

**சிவ நாராயணமூர்த்தி** (*Siva Narayanamoorthy*, இறப்பு: 7, திசம்பர், 2022) என்பவர் தமிழ்த் திரைப்பட நகைச்சுவை நடிகர் ஆவார். இயக்குநர் விசுவால் *வீடுதோறும் வசந்தம்* என்ற தொலைக்காட்சித் தொடரில் நடிகராக அறிமுகப்படுத்தப்பட்டர். பின்னர் மு. களஞ்சியம் இயக்கிய *பூந்தோட்டம்* படத்தின் வழியாக திரைப்பட்ட நடிகராக அறிமுகமானார். தன் உடலமைப்பு, முக பாவனைகளைக் கொண்டு காவல் அதிகாரி, பண்ணையார் போன்ற படங்களில் பல படங்களில் நடித்துள்ளார். குறிப்பாக விவேக், வடிவேலு ஆகியோருடன் இணைந்து நடித்ததற்காக அறியப்படும் இவர் சுமார் 2018க்கும் மேற்பட்ட படங்களில் நடித்துள்ளார்.
# சிவ நாராயணமூர்த்தி

## குடும்பம்

சிவ நாராயணமூர்த்தி தஞ்சாவூர் மாவட்டம், பட்டுக்கோட்டையை அடுத்த பொன்னவராயன்கோட்டையைச் சேர்ந்தவர். இவருக்கு புஷ்பவல்லி என்ற மனைவியும், லோகேஷ், இராம்குமார் என்ற இரு மகன்களும், சிறீதேவி என்ற மகளும் உள்ளனர்.
# சிவ நாராயணமூர்த்தி

## நடித்த படங்களில் சில

- பூந்தோட்டம் (1998)
- படையப்பா (1999)
- சாமி (2003)
- தாமிரபரணி (2007)
- ஈநாடு (2009)
- சந்திரமுகி (2010)
- வேலாயுதம் (2011)
- ஆதித்ய நாராணனா (2012)
- வாக்கப்பட்ட சீமை (2012)
- விந்தை (2015)
# காஞ்சனமாலா

**காஞ்சனமாலா** (*Kanchanamala*)(1917-1981) தெலுங்குத் திரைப்படத்துறையில் தனது பணிகளுக்காக அறியப்பட்ட ஓர் இந்திய நடிகை ஆவார்.
# காஞ்சனமாலா

## தனிப்பட்ட வாழ்க்கை

காஞ்சனமாலா ஆந்திர மாநிலம் தெனாலியில் 1917ஆம் ஆண்டு மார்ச்சு 5ஆம் நாள் பிறந்தவர். இவர் தனது குழந்தைப் பருவத்தில், வயலின் ஆசிரியராக இருந்த தன் மாமாவுடன் வாழ்ந்தார். கலி வெங்கையா என்பவரை மணந்தார். கலி வெங்கையா பின்னர் காச நோய் பாதிப்பால் இறந்தார்.
# காஞ்சனமாலா

## தொழில்

1935ஆம் ஆண்டு *ஸ்ரீகிருஷ்ண துலாபாரத்தில்* மித்ரவிந்தா என்ற சிறிய பாத்திரத்தில் தனது திரைப்பட வாழ்க்கையைத் தொடங்கினார். தெலுங்கு திரைத்துறையின் முதல் பாடலாசிரியர் சந்தால கேசவ தாசுவின் நாடகத்தை அடிப்படையாகக் கொண்டு இப்படம் எடுக்கப்பட்டது. இரேலங்கி இந்தப் படத்தில் ஒரு சிறிய கதாபாத்திரத்தில் நடித்தார்.  
காஞ்சனமாலா தனது அழகால் பார்வையாளர்களைக் கவர்ந்தார். *வீரபிமன்யு*, *க்ருஹலட்சுமி* மற்றும் *மாலாபில்லா* போன்ற படங்களில் முக்கிய வேடங்களில் நடித்தார்.  
*வேல் பிக்சர்ஸ்* நிறுவனத்தில் தயாரிப்பாளராக இருந்த இராமபிரம்மம் என்பவர் காஞ்சனமாலாவை நடிப்பதற்கு ஏற்றவர் அல்ல என்று நிராகரித்தார். பின்னர், காஞ்சனமாலா சிறந்த நடிகையாகத் தனது வாழ்க்கையில் உயர்ந்தபோது, தான் செய்த தவற்றினை உணர்ந்து, குடிப்பாட்டி வெங்கடாசலமின் வெளியிடப்படாத நாவலை அடிப்படையாகக் கொண்ட *மலப்பிலா* எனும் திரைப்படத்தில் அரிஜன் கிராமத்துப் பெண் சம்பலாதாவாக நடிக்க ஒப்பந்தம் செய்தார். இத்தகைய சிக்கலான கதாபாத்திரத்திற்கு இவர் பொருத்தமற்றவர் என்று சந்தேகம் கொண்டவர்கள் கருத்து தெரிவித்தனர். ஆனால் காஞ்சனமாலா முதல் பாதியில் படிப்பறிவில்லாத தாழ்த்தப்பட்ட கிராமத்துப் பெண்மணியாகவும், பிற்பகுதியில் கல்வியறிவு பெற்ற நவீன நகரப் பெண்ணாகவும் அற்புதமான தனது நடிப்பை வெளிப்படுத்தினார்.  
பம்பாயில் சாகர் மூவிடோன் தயாரித்த வீரபிமன்யு (1936) அவரது அடுத்த படமாக இருந்தது. இந்த படத்தின் மூலம் திரைக்கதை எழுத்தாளராக அறிமுகமானார் கொடவடிகண்டி குடும்ப ராவ். இவரது அழகால் ஈர்க்கப்பட்டு, நடிகரும் தயாரிப்பாளரும், இந்தி திரைத்துறையின் மிக நேர்த்தியான நடிகையுமான நர்கிசின் தாயார் ஜடன் பாய், இவரை இந்தி படங்களில் நடிக்கச் சொன்னார். மெஹபூப் கான் மற்றும் அந்தக் காலத்துப் பிரபல கதாநாயகன் மோதிலால் ஆகியோரும் இவரை இந்தி கற்கச் சொன்னார்கள். இதனால் அவர்கள் காஞ்சனாவை இந்தி திரைத்துறையில் பெரிய நட்சத்திரமாக மாற்ற முடியும் என்று நம்பினர். ஆனால் பதின்மவயதில் இருந்த காஞ்சனமாலா அவர்களின் சலுகைகளை நிராகரித்தார். காஞ்சனமாலா நடித்த மூன்றாவது *படமான விப்ர நாராயணா* இவருக்கு நட்சத்திரத் தகுதியினைப் பெற்றுத் தந்தது.  
*வந்தேமாதரத்தில்*, சித்தூர் சுப்பிரமணிய பிள்ளையின் மதுராநகரிலோ சல்லனம்மா போது நாகையாவும் காஞ்சனமாலாவும் பாடிய காதல் பாடல் பயன்படுத்தப்பட்டது. ஜெமினி மூவிஸ் தயாரிப்பில், *பாலா நாகம்மா* படத்தில் நாகம்மாவாக நடிக்க காஞ்சனமாலா ஒப்பந்தத்தில் கையெழுத்திட்டார். இதில் ஜெமினி படங்களின் கீழ் மட்டுமே வேலை செய்ய வேண்டும் என்ற விதிமுறையும் இருந்தது. படத்தின் படப்பிடிப்பின் போது, இயக்குநர் மற்றும் தயாரிப்பாளர் எஸ்.எஸ்.வாசனுடன் அவருக்குக் கருத்து வேறுபாடு ஏற்பட்டது. இதனால் சட்டச் சிக்கலுக்கு வழிவகுத்தது. ஜெமினி படங்களைத் தவிர வெளி படங்களில் நடிக்க முடியாமல் போனது. மேலும் கணவனை இழந்தது விரக்தியை ஏற்படுத்தியது மற்றும் மன சமநிலையின்மைக்கு வழிவகுத்தது.  
பின்னர் காஞ்சனா தனது சொந்த ஊரான தெனாலியில் உள்ள தனது சகோதரியின் இடத்திற்குக் குடிபெயர்ந்தார்.
# காஞ்சனமாலா

## கலாச்சார தாக்கம்

காஞ்சனமாலா முதலில் பாடிய "தினா தினமு பாபத்னி டீவிஞ்சி போண்டி தேவலோகமுலோனி தேவதல்லாரா" என்ற இந்த தாலாட்டை முணுமுணுத்து அன்றைய தாய்மார்கள் தங்கள் குழந்தையைத் தூங்க வைப்பார்கள்.  
*மலப்பில்லா* படத்தின் விளம்பர நாட்காட்டியிலிருந்த காஞ்சனமாலாவின் புகைப்படம் பல வீடுகளை அலங்கரித்தது. காஞ்சனமாலா திரைத்துறைப் புரவலர்களிடையே மிகுதியான ஈடுபாட்டினை உருவாக்கினார்.
# காஞ்சனமாலா

## திரைப்படவியல்

- ஸ்ரீகிருஷ்ண துலாபாரம் (1935) மித்ரவிந்தராக
- வீரபிமன்யு (1936) உத்தராவாக
- விப்ரநாராயணா (1937) தேவதேவியாக
- குருஹலட்சுமி (1938) மாதுரியாக
- மாலாபில்லா (1938) சம்பலாதாவாக
- சானகியாக வந்தே மாதரம் (1939)
- மல்லி பெல்லி (1939) இலலிதாவாக
- இல்லலு (1940)
- மகிராவணா (1940) சந்திரசேனாவாக
- பாலா நாகம்மா (1942) பாலநாகம்மாவாக
- நர்த்தனசாலா (1963) கவுரவ வேடத்தில்
# அரங்கம்பாளையம்

**அரங்கம்பாளையம்** அல்லது பேச்சு வழக்கில் 'ரங்கம்பாளையம்' என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 211 மீட்டர் உயரத்தில் அமைந்துள்ள அரங்கம்பாளையம் பகுதியின் புவியியல் ஆள்கூறுகள், ஆகும். ஈரோடு, காசிபாளையம், சோலார், மூலப்பட்டறை, பவளத்தாம்பாளையம், வேப்பம்பாளையம், வீரப்பம்பாளையம், நஞ்சனாபுரம் மற்றும் திண்டல் ஆகியவை அரங்கம்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.  
அரங்கம்பாளையத்தில், கொங்கு கல்வி நிலையம் மெட்ரிகுலேஷன் மேல்நிலைப் பள்ளி அமைந்துள்ளது. மேலும், ஈரோடு கலை மற்றும் அறிவியல் கல்லூரி, அரங்கம்பாளையத்தில் அமையப் பெற்றுள்ளது.  
ஈரோடு வெளிவட்டச் சாலையின் நீட்டிப்பு, அரங்கம்பாளையம் வழியாகச் செல்கிறது. அரங்கம்பாளையத்தில் ஒருங்கிணைந்த
பதிவுத்துறை அலுவலக வளாகத்தில், ஈரோடு மாவட்டப் பதிவுத்துறை அலுவலகங்கள் அமைந்துள்ளன.
# கேரள புத்தாண்டு (கொல்லம் ஆண்டு)

**கேரளா புத்தாண்டு** (*Kerala New Year*) வசந்த உத்தராயணத்தின் நாளில், அதாவது சூரியன் தெற்கிலிருந்து வடக்கு அரைக்கோளத்திற்கு நகரும் என்று கருதப்படும் நாளில் கொண்டாடப்படுகிறது. இருப்பினும், மலையாள நாட்காட்டியின் படி.முதல் மலையாள மாதம் *சிங்கம்* ஆகும்.  
நவீன மலையாள கொல்லம் சகாப்தம் கிபி 825-ல் ஏற்றுக்கொள்ளப்படும் வரை, மலையாள மாதமான *மேடம்* ( முதல் நாள்) புத்தாண்டாகக் கருதப்பட்டது. இந்த நாள் இன்றும் கேரளாவில் விஷூ என்று கொண்டாடப்படுகிறது. மேலும் இது இந்தியாவின் பெரும்பாலான பகுதிகளில் இதேபோன்ற புத்தாண்டு கொண்டாட்டங்களுடன் ஒத்துப்போகிறது.
# இராம் பரத்

**இராம் பரத்** (ஆங்கிலம்: *Ram Barat*; இந்தி: राम बारात) என்பது இந்தியாவின் ஆக்ராவில் நடைபெறும் இராமலீலை கொண்டாட்டத்தின் ஒரு பகுதியாகும். இது வட இந்தியாவின் கொண்டாடப்படும் மிகப்பெரிய வருடாந்திர நிகழ்வுகளில் ஒன்றாகும். இராம் பரத் என்பது "இராமர் திருமண ஊர்வலம்" என்பதாகும். ஒவ்வொரு ஆண்டும் ஆக்ராவில் ஒரு புதிய இடம் தேர்வு செய்யப்பட்டு, ஜனக்புரிக்காக விளக்குகள் மற்றும் மலர்களால் அலங்கரிக்கப்பட்டு இந்த விழா கொண்டாடப்படுகிறது.
# இராம் பரத்

## வரலாறு

இராம் பரத் நிகழ்வானது சுமார் 125 ஆண்டுகள் முன்பிருந்தே கொண்டாடப்படுவதாக வரலாற்று சான்றுகள் தெரிவிக்கின்றன. புகழ்பெற்ற வணிகர் லாலா கோகமல், இந்த அரச திருமணத்தின் மூன்று நாட்கள் கொண்டாட்டங்களின் பாரம்பரியத்தைத் தொடங்கியவர் ஆவார். இவரது செல்வாக்கு காரணமாக இந்நிகழ்வு நடைபெற்ற சாலைக்கு 'லாலா கோகமல் மார்க்' என்றும், இராம் லீலை நடைபெறும் மைதானத்திற்கு *லாலா கோகமால்* என்றும் பெயரிடப்பட்டது. இவர் 1966-ல் இறந்தபோது, இவரது மகன் இராதாராமன் பொறுப்பேற்று 1978-ல் இறக்கும் வரை இராம் லீலையினை செயலாளராக நடத்தினார். 2016-லிருந்து இவரது இளைய மகன் ராஜ் நரேன் ராம்லீலையின் பொருளாளராகவும், இவரது பேரன் அரி கிசன் அகர்வால் சங்கத்தின் துணைத் தலைவராகவும் இருந்தனர். இப்போது லாலா கோகமாலின் கொள்ளுப்பேரன் ராஜீவ் கே அகர்வால் நிதி திரட்டும் நடவடிக்கைகளில் முக்கிய பங்காற்றி வருகின்றார்.  
- 2008-ல் கமலா நகர் பகுதியில் இராம் பாரத் நடைபெற்றது.
- 2010-ல், பால்கேஷ்வர் பகுதியில் நடைபெற்றது.
- 2013-ல், கமலா நகர், ஆக்ராவில் ஜனக்புரியில் கொண்டாடப்பட்டது.
- 2015-ல் காந்தி நகர், ஜனக்புரியில் அக்டோபர் 8-10 வரை கொண்டாடப்பட்டது.
- 2018-ல் விஜய் நகர், ஜனக்புரியில் அக்டோபர் 7-10 வரை கொண்டாடப்பட்டது.
- 2022-ம் ஆண்டு ஆக்ராவில் ஜனக்புரியில் கொண்டாடப்பட்டது.
# இராம் பரத்

## விழா ஏற்பாடு

நிகழ்வுக்கான ஏற்பாடுகள் விழா நடைபெறும் நாட்களுக்கு முன்கூட்டியே தொடங்கும். *ஜனக் மகால்* மற்றும் பிற விரிவான கட்டமைப்புகளை அமைக்க நாட்டிலிருந்து சிறந்த கைவினைஞர்கள் அழைக்கப்படுகிறார்கள். இராம் பாரத்துக்குத் தேர்ந்தெடுக்கப்பட்ட பகுதிக்குச் சிறப்பு நிதியுதவி அளிக்கப்பட்டு மணமகளின் தந்தை வீடு போல் அலங்கரிக்கப்பட்டு, பரதிகளை (இராமர் மற்றும் அவரது குடும்பத்தினர்) வரவேற்கத் தயாராக ஏற்பாடுகள் அனைத்தும் சிறப்பாகச் செய்யப்படுகின்றன.
# இராம் பரத்

## விழாக்கள்

இந்த விழாக்கள் மூன்று நாட்கள் நடைபெறுகின்றது. முதல் நாள் திருமஞ்சன ஊர்வலம் நடைபெறும். இதை இலட்சக்கணக்கான மக்களும் ஆக்ரா முழுவதிலுதிலுமிருந்தும், இராசத்தான் மற்றும் மத்தியப் பிரதேசத்தின் அண்டை மாவட்டங்களிலிருந்து வருபவர்களும் கண்டுகளிக்கின்றனர். இப்பகுதி முழுவதும் இரவில் ஆயிரக்கணக்கான விளக்குகளால் ஒளிரும். மேலும் இந்நிகழ்வினைக் காணவருகைத் தரும் கூட்டத்திற்கு பொழுது போக்குமிடமாகத் திரைப்பட அரங்கங்கள் இரவு முழுவதும் திரைப்பட காட்சிகளை நடத்துகின்றன. இந்த மூன்று நாட்களும் அனைத்து தரப்பு மக்களும் ஒன்று கூடி மகிழ்ச்சியுடன் பொழுதைக் கழிக்கும் ஒரு பெரிய திருவிழாவாக உள்ளது.
# இராம் பரத்

## மேலும் பார்க்கவும்

- ஆக்ரா
# கட்டமராஜூ காவியம்

பகவான் ஸ்ரீ கிருஷ்ணர் குடும்பத்தின் வழித்தோன்றல் என கருதப்படும் கட்டமராஜூ மன்னரின் போர் திறமைகள், ஆட்சியில் செய்த நன்மைகளை பற்றிய காவிய பாடல்களே **கட்டமராஜூ காவியம்** என்று அழைக்கப்படுபவையாகும். இது இம்மன்னரைப் பற்றிய வீரம் மிக்க நாட்டுப்புறக் கதைகளின் தொகுப்பாகும். நீண்ட காலமாக ராயலசீமா பிராந்தியத்தின் நாட்டுப்புற விழாக்கள் மற்றும் கிராம கண்காட்சிகளின் போது இயற்றப்பட்ட, பாடப்பட்ட அல்லது நிகழ்த்தப்பட்ட கதைகளின் தொகுப்பாகும். இது வரை கிட்டத்தட்ட 60க்கும் மேற்பட்ட பனை ஓலை கையெழுத்துப் பிரதிகள், சில கல்வெட்டுகள், மற்றும் செப்புத் தகடு கல்வெட்டுகளில் இந்த கதைகளின் தொகுப்புகள் கூறப்பட்டுள்ளன.  
சில கல்வெட்டுகளில் பகவான் ஸ்ரீ கிருஷ்ணரின் சுமார் 23 தலைமுறைகள் காணப்பட்டன. எனவே அவர் பகவான் ஸ்ரீ கிருஷ்ணரின் 23 வது தலைமுறை வழித்தோன்றல் என்று நம்பப்படுகிறது, நெல்லூரின் நளமா சித்தியுடன் கடுமையான போரில் ஈடுபட்டு அந்த போரில் வெற்றி பெற்றார். அந்த போர்க் கதை பெரும்பாலும் அறிஞர்களால் சுயாதீனமாக பாடப்படும் பல அத்தியாயங்களால் ஆன பாடல்கள் என்று குறிப்பிடப்படுகிறது. பெரும் போர் நடந்த பிரகாசம் மாவட்டத்தில் உள்ள பாலேறு ஆற்றங்கரையில், ஏராளமான கொல்ல சமூகம் ( யாதவர் ) மற்றும் கம்மவார் சாதியைச் சேர்ந்தவர்கள் கூடி ஆண்டு விழா நிகழ்ச்சி நடத்துவார்கள். அந்த விழாக்களில் இத்தகைய இதிகாச நாயகர்களின் உயிர்களைப் போற்றும் பல்வேறு பாடல்களை பாடி நினைவு கூறுவது வழக்கம். கட்டமராஜூ காவியம் அவற்றில் முக்கியமான ஒன்றாகும்.
# கட்டமராஜூ காவியம்

## காவியம்

13 ஆம் நூற்றாண்டில் கட்டமராஜூ, கடுமையான வறட்சியின் காரணமாக, நெல்லூரின் விளை நிலங்களுக்கு தனது மக்களுடன் குடிபெயர்ந்தார். அங்கு அவர் நெல்லூர் அரசருடன் தனது கால்நடைகளையும் ஆடுகளையும் மேய்ப்பதற்காக உடன்படிக்கை செய்தார். ஒரு தவறான புரிதலின் காரணமாக, உடன்படிக்கை முறிந்து ஒரு மிகப்பெரிய போரில் விளைந்தது. இந்த போரானது பாலேறு ஆற்றங்கரையில் நெல்லூரை ஆண்ட நளமா சித்தியுடன் நிகழ்ந்தது. போர் புரிந்த கனிகிரியில் ஒரு தலைவரான கட்டமராஜூவின் காவியம். இதில் இரு தரப்பிலும் உள்ள பல பெரிய நாயக அந்தஸ்தை கொண்டவர்கள் தங்கள் உயிரை இழந்தனர். அனால் இறுதியில் கட்டமராஜூ மன்னரே வெற்றி பெற்றார்.  
1260-ம் ஆண்டுகளில், கனிகிரி மண்டலத்தில் உள்ள எர்ரகத்தபாடு என்ற பகுதியை அரசாண்ட மனுமசித்திக்கும் கடமராஜுக்கும் இடையே மறுபடியும் ஆபத்தான பகை ஏற்பட்டது. இரண்டு இளவரசர்களும் குறிப்பிட்ட பரந்த புல்வெளிகளை தங்கள் கால்நடைகளுக்கு மேய்ச்சல் இடமாகப் பயன்படுத்துவதற்கான உரிமை குறித்த பிரச்சினையில் ஏற்கனவே பகை இருந்தது. இது இரு தரப்பினரின் கடுமையான சண்டைக்கு வழிவகுத்து பாலேரு ஆற்றின் பஞ்சலிங்கலாவில் இரத்தக்களரி மிக்க போர் நடந்தது. கவிஞர் திக்கண்ணாவின் உறவினரான கட்கா திக்கண்ணா தலைமையிலான மனுமசித்தியின் படைகள் போரில் வெற்றி பெற்றன, இந்த சண்டையும் அதன் விளைவாக நடந்த சண்டையும் "கட்டமராஜூ கதா" என்ற பிரபலமான காவியத்தின் கருப்பொருளாக அமைந்தது. இந்த அழிவுகரமான போருக்குப் பிறகு, முதலாம்ம னுமசித்தி இறந்தார்.  
இரண்டாம் மனுமசித்தியின் மரணத்துடன், நெல்லூர் பேரரசு அதன் தனித்துவத்தையும் அதன் அரசியல் முக்கியத்துவத்தையும் இழந்து, இரண்டாம் காகதீய பிரதாபருத்ராவின் ஆட்சியில், நெல்லூர் பகுதி காகதீய பேரரசின் ஒரு பகுதியாக மாறியது. மேலும் இதனால் அடிக்கடி காகத்தியர்களுக்கும் பாண்டியர்களுக்கும் இடையே போர்க்களமாக மாறி பல்வேறு மன்னர்களின் கைகளுக்கு மாறி மாறி சென்றது.
# வாரிசு சா

**வாரிசு சா** (ஆங்கிலம்: *Waris Shah*; ; ; 1722-1798) பஞ்சாபி இலக்கிய கவிஞர் ஆவார். இவரது பங்களிப்புக்காக அறியப்பட்ட சிஷ்டி வரிசையில் இவர் ஒரு பஞ்சாபி சூபிக் கவிஞர் ஆவார். இவர் முதன்மையாக *ஈர் ராஞ்சா (Heer Ranjha* )வின் ஆசிரியர் என அறியப்படுகிறார்.
# வாரிசு சா

## பின்னணி

வாரிசு சா, பஞ்சாப், ஜந்தியாலா ஷெர்கான், இன்றைய பாக்கித்தானில் புகழ்பெற்ற சயீத் குடும்பம் ஒன்றில் பிறந்தார். இவரது மகன் சயீத் பதுருதின் மூலம் சயீத் முகம்மது அல்-மக்கியின் வழித்தோன்றல் ஆவார். இவரது தந்தையின் பெயர் குல்ஷர் ஷா மற்றும் தாயின் பெயர் கமல் பானு. வாரிசின் பெற்றோர் இவர் இளமையாக இருந்தபோது இறந்துவிட்டதாகக் கூறப்படுகிறது. சரியான ஆன்மீக வழிகாட்டியைத் தேடி வாரிசு பல ஆண்டுகள் செலவிட்டார். வாரிசு சா கசூரைச் சேர்ந்த ஒரு உஸ்தாத்தின் சீடராகத் தன்னை ஒப்புக்கொண்டார். அதாவது அபீசு குலாம் முர்தாசாவிடம் கல்வி கற்றார். வாரிசு தனது கல்வியை முடித்த பிறகு, பாக்பட்டனுக்கு வடக்கே பன்னிரண்டு கிலோமீட்டர் தொலைவில் உள்ள மல்கா ஆன்சு என்ற கிராமத்திற்குக் குடிபெயர்ந்தார். இங்கே அவர் இறக்கும் வரை மசுசித் வாரிசு சா என்று அழைக்கப்படும் வரலாற்று மசூதியை ஒட்டிய ஒரு சிறிய அறையில் தங்கினார். பிற கவிஞர்கள் கிசுசா வாரிசு சாவில் தங்கள் சொந்த வசனங்களை வரலாறு முழுவதும் சேர்த்தனர். பொதுவாகக் கிடைக்கும் கிசுசா வாரிசு சாவில் 11069 போலியான வசனங்கள் இருப்பதாக மதிப்பிடப்பட்டுள்ளது. 1916-ல் கிருபா ராம் வெளியிடப்பட்ட கிசுசா வாரிசு சாவின் பழமையான மற்றும் மிகவும் துல்லியமான நகல் ஒன்று லாகூரில் உள்ள பஞ்சாப் பொது நூலகத்தில் உள்ளது.